Shortcar

Shortcar er en type bilracing utviklet i Norge. Bilene er bygget for å konkurrere både på asfaltbaner, baner for rallycross, bakkeløp og isracing.

For å holde kostnadene nede og sikre konkurransedyktiget er bilene standardiserte. Alle bilene er bygget på nøyaktig samme ramme som kommer i et byggesett. Hjul, fjæring, styresystem, drivstofftank og bremser er også standardiserte, og leveres fra en enkelt leverandør.

Historie 
Tommy Kongsten regnes som grunnleggeren av shortcar. Sammen med en gruppe entusiaster utviklet han bilen og racingformen, og den første prototypen ble laget i år 2000.

Shortcar har blitt godkjent av FIA gjennom Norges Bilsportforbund, og har i dag offisielle ligaer i Norge og Sverige.

Tekniske regler 
 Effekt: Motoreffekten er i størrelsesorden 125-150 kW (170-200 hp).
 Masse: Dersom effekten målt i kilowatt angis ved bokstaven P må massen til kjøretøyet etter fullført løp være minimum (3 ⋅ P + 80) kg. Under disse reglene kan en tyngre bil dermed ha kraftigere motor. Den totale massen til bilen etter løpet må uansett være minst 480 kg uten sjåfør.
 Dimensjoner: Maksimal lengde er 2550 mm, og maksimal bredde er 1520 mm.

Bilene akselererer fra 0 til 100 km/t på rundt 2.6 sekunder og kan oppnå en toppfart på 250 km/t.

Deltakerne kan bestemme hvilken 4-taktsmotor de ønsker å bruke, men det må være en motorsykkelmotor som er standard fra fabrikk og med opp til fire sylindre. De mest vanlige motorene motorer på 1000-1200 cc fra merker som Yamaha, Kawasaki, Honda og Suzuki.

Se også 
 Liste over racerbaner i Norge

Motorsport